ብመሳርሒ ርእዮምኒ። እቲ ናይ መጀመርያ ምስሊ፡ መራብሒ ኣካላተይ ብደገ ዕጹው ምዃኑ ዘርእይ ነይሩ። ንዕኡ ንምኽፋት መጥባሕቲ ተገይሩለይ፡ ዕውት ኣይነበረን። ካልኣይ ምስተርኣኹ፡ ማህጸን ኮነ ርሕሚ ከምዘይብለይ ተፈሊጡ። ኩነታተይ 'ኤምኣርኬኤች' ምዃኑ ፈሊጠ። ኣብቲ ፈላማይ መዓልቲ፣ ካልኣይ መዓልቲ፣ ሳልሳይ መዓልቲ እበክይ ነይረ። ድሕሪኡ ግን ገዲፈዮ። ገና ጓል 17 ዓመት ቆልዓ ስለዝነበርኩ፡ ዘገድሰኒ ዝነበረ ናብ ቤት ትምህርቲ ምምላስ እዩ። ኣብ ሕክምና ምስ ኣደይ እየ ነይረ። ኣደይ በይና እያ እተዕብየኒ። በቲ ኩነታት ኣዝያ እያ ሰንቢዳ። 'መጥባሕቲ ኣይደልን' ስነህይወት ይመሃር ስለዝነበርኩ፡ እታ ሓኪም ዝበለቶ ካብ መጀመርያኡ ተረዲኡኒ እዩ። ትምህርተይ ክውድእ ስለዝደሊ ኣብቲ እዋን መጥባሕቲ ክገብር ከምዘይደሊ ነጊረያ። ድሕሪ 10 ዓመት፡ ናብ ሕክምና ተመሊሰ ከይደ፡ ዕውት መጥባሕቲ ተገይሩለይ። ርሕሚን ማህጸንን ኣይነበረንን፤ ኩሊተይ ከኣ ሓንቲ እያ። ውሽጣዊ ኣካል ርሕሚ ስለዘይነበረኒ ከኣ ክፍጠር ነይርዎ። እቲ ዘለኒ ኩነታት ንኣግባብ መነባብሮይ ኣይቀየሮን፡ ብስሩዕ እየ ዝነብር። ካልኦት ሰባት ግን ስነኣእምሮኣዊ ጭንቀት ከጋጥሞም ስለዝኽእል ናብ በዓል ሞያ ክኸዱ ኣለዎም። ከምዚ ናተይ ዝበለ ኩነታት እንተልዩኩም፡ ቆልዓ ምውላድ ዝብል ሓሳብ ካብ ኣእምሮኹም ኣውጽእዎ። ኣርባዕተ ሻብ ተራእየ፡ ማህደር እንቋቑሖ (ኦቫሪ) የብለይን። በዚ ምኽንያት ከኣ፡ ዋላ'ውን እንቋቑሖ ናይ ኣደን ዘርኢ ናይ ኣቦን ብምውሳድ ኣብ ቤት ፈተነ ከም ዝሕወስ ገይርካ ድቂ ምፍጣር እውን ኣይከኣልን ማለት እዩ። ንርእስኺ ክትቅበልያ ግድን እዩ። ግን ከኣ፡ ከም ካልኦት ደቂኣንስትዮ ዘይምዃንኪ ምፍላጥ ቀሊል ነገር ኣይኮነን፡ ሰብ የድልየኪ። ኣብ ኬንያ ከም ናተይ ዝበለ ኩነታት ምስ ዘለወን ሰባት ተራኺብና ነውግዕ ኢና። ብኣግኡ ነቲ ኩነታተይ ስለዝተቐበልኩዎ፡ ጽቡቕ እየ ዘለኹ። ንመጻምድካ ምዝራብ ፍቕራዊ ርክባት ሃልዮምኒ ይፈልጡ እዮም። ግን ከኣ ቀልጢፈ እየ ብዛዕባ ኩነታተይ ዝነግሮም። ክቅበልዎ እንተደልዮም፡ ይቕበልዎ። ግን ከኣ ከምቲ ትፈልጥዎ፡ ሰባት ሰባት እዮም። መብዛሕተኦም ካብቶም ዝነገርኩዎም ገዲፎምኒ ከይዶም እዮም። ገሊኦም ከኣ ዝሕሱ ዘለኹ ይመስሎም። ሕዚ ዝኾነ ርክብ የብለይን፤ ግን ከኣ ስራሕ ኣምላኽ እዩ። ጾታዊ ርክብ ምፍጻም ብዝምለከት ከኣ፡ ኣብ 2018 ከምብሓድሽ ርሕሚ ክስረሓለይ መጥባሕቲ ተገይሩለይ እዩ፡ እንተኾነ ጾታዊ ርክብ ንምፍጻም ገና ኣይተዳለኹን ኣለኹ። ንመርዓ'ውን ገና እየ። ቆልዓ እንተደሊና፡ ወሲድና ከነዕብይ ንኽእል ኢና። ዛንታይ ንሰባት ንምንጋር ክውስን 10 ዓመት ወሲዱለይ እዩ። ብዛዕባ እዚ ኩነታት ዘይፈልጡ ሰባት ስለዘለዉ፡ ግንዛበ ክፈጥር ይደሊ እየ። ምንጪ ስእሊ, Julian Peter ቅድሚ ኩሉ፡ ከምዚ ዓይነት ኩነታት ዘለዎም ህጻናት ዝወለዱ ቤተሰብ፡ እቲ ቆልዓ ህጻን እንከሎ መጥባሕቲ ክግበረሉ ክሰማምዑ ከምዘይብሎም እየ ዝምዕዶም። ምስ ዓበዩ፡ ነቲ ኩነታት ክርድእዎ ኣብ ዝኽእልሉ ብርኪ ምስበጽሑ፡ መጥባሕቲ ክግበረሎም እዩ ዝሓይሽ። ምኽንያቱ ከኣ፡ እቲ ሕክምና ዝተሓላለኸን ነዊሕ ግዜ ዝወስድን ስለዝኾነ። ማዕዳ ንወለዲ ኣዝዩ እዩ ዘሻቕል፡ ቆልዑ ከኣ ነቲ ኩነታት ዘይክርድእዎ ይኽእሉ። ከም ወለዲ ናትኩም መጽናዕትታት ክትገብሩ እዩ ዝግበኣኩም። ውላድኩም ብዛዕባ እቲ ዘለዋ ኩነታት ምስፈለጠት ከኣ፡ ነቲ ዘጋጥማ ጸገማት ተረዲአኩም ክትሕግዝዋ የኽእለኩም። ከም ናተይ ዝበለ ኩነታት ምስዘለዎም ሰባት እናተራኸብና ነውግዕ ኢና። ኣብኡ ብዙሕ ዓይነት ብድሆታት ከምዘሎ እየ ዝሰምዕ። ሓዳር ዝገበራ ኣለዋ፡ ስድራ ሰብኡተን ከኣ 'ውለዲ እንዶ' እናበሉ ይጭቕጭቑወን። ብስድራ ሰብኣያ 'ሰብኣይ ኢኺ' ዝተብሃለት ጓል እፈልጥ። እቲ ኣገዳሲ ነገር፡ ነንሳትና ነምትሕግጋዝ እዩ። ምኽንያቱ እቲ ጉዕዞ በዳሂ ስለዝኾነ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
